projecte-aina/catalan_government_crawling huggingface dataset:
Les persones interessades a les quals es denegui, en part o totalment, l'exercici dels drets d'accés, de rectificació, de supressió, de limitació del tractament, de portabilitat o d'oposició, o que entenguin que la seva sol·licitud s'ha desestimat perquè no s'ha atès dins del termini establert, poden presentar una reclamació davant l'Autoritat Catalana de Protecció de Dades.
L'Autoritat, a través de la tramitació d'un procediment de tutela de drets, resoldrà si la denegació és procedent o improcedent.
Quan la denegació procedeix d'una entitat inclosa dins l'àmbit d'actuació de l'APDCAT, s'ha de reclamar davant d'aquesta institució (art. 3 de la Llei 32/2010 ).
Requisits per poder presentar una reclamació:
Forma de presentació de la reclamació:
La reclamació s'ha de formalitzar mitjançant un escrit que ha d'estar signat.
El model de reclamació que figura al lloc web (l'enllaç consta més avall) pot servir d'exemple.
Cal aportar còpia de l'escrit adreçat al responsable del fitxer on s'exercia el dret i còpia de la resposta, si n'hi ha. Aquest escrit de reclamació es pot presentar:
Si en el termini de sis mesos l'APDCAT no ha notificat la resolució de la reclamació de tutela de drets, la persona afectada pot considerar que s'ha desestimat.
Contra aquesta resolució o davant la manca de resolució en el termini esmentat, es pot presentar recurs potestatiu de reposició davant la directora de l'APDCAT, o directament recurs contenciós administratiu davant el jutjat contenciós administratiu de Barcelona.
Qualsevol fet considerat infracció per la normativa sobre protecció de dades, es pot denunciar davant l'Autoritat de Protecció de Dades.
Els diferents tipus d'infraccions es defineixen a la normativa de protecció de dades.
Les denúncies s'han de presentar per escrit adreçades a l'Autoritat de Protecció de Dades.
La denúncia ha d'incloure el relat dels fets que es posen en coneixement de l'Autoritat.
Quan els fets denunciats s'atribueixin a una persona o entitat inclosa dins l'àmbit d'actuació de l'APDCAT, l'àrea d'inspecció d'aquesta institució obrirà una fase o període d'informació prèvia amb la finalitat de determinar si els fets son susceptibles de motivar la incoació d'un procediment sancionador, la identificació de la persona o persones que poguessin ser responsables i les circumstàncies rellevants concurrents.
Si en el marc d'aquestes actuacions prèvies es conclou que hi ha indicis raonables que permeten imputar la comissió d'alguna infracció, l'Autoritat iniciarà i tramitarà el procediment sancionador corresponent.
En qualsevol cas, el resultat de les actuacions d'inspecció es comunicarà a la persona denunciant.
Quan els fets denunciats s'atribueixin a una persona o entitat que no està inclosa dins l'àmbit d'actuació de l'APDCAT, la denúncia es traslladarà a l'Agència Espanyola de Protecció de Dades (AEPD), la qual cosa es comunicarà a la persona denunciant.
Per tal d'obtenir informació sobre la tramitació de les denúncies traslladades a l'AEPD, les persones denunciants es poden adreçar a la seva pàgina web www.aepd.es o bé poden trucar al telèfon 901 100 099.
El responsable del tractament ha de fer una consulta prèvia a l'Autoritat Catalana de Protecció de Dades en els següents supòsits:
La sol·licitud s'ha de formalitzar mitjançant el formulari d'alta.
Un cop generat un document en format pdf amb la sol·licitud signada electrònicament, el podeu trametre, juntament amb la documentació adjunta a través d'ETRAM.
Quan es tracti de subjectes que no estiguin obligats a relacionar-se electrònicament amb les administracions públiques, també es pot fer mitjançant qualsevol dels altres mitjans a què es refereix l'article 16.4 de la Llei 39/2015, de l'1 d'octubre, de procediment administratiu comú de les administracions públiques.
Servei de consultoria personalitzat a les institucions incloses en el seu àmbit de competència i que volen adequar la seva actuació a la normativa de protecció de dades.
Les dades personals que ens faciliteu en aquest tràmit són tractades per l'APDCAT, entitat responsable del tractament, amb la finalitat de resoldre la consulta plantejada.
Podeu accedir a les vostres dades, sol·licitar-ne la rectificació o supressió, oposar-vos al tractament i sol·licitar-ne la limitació.
Ens podeu fer arribar les consultes mitjançant:
Les entitats incloses dins l'àmbit d'actuació de l'APDCAT que hagin de nomenar un delegat de protecció de dades d'acord amb l'LOPDGDD (art.34) i l'RGPD (art.37), han de comunicar aquesta designació a l'APDCAT mitjançant el formulari d'alta adjunt.
Les entitats, per mitjà del formulari de modificació, també han de comunicar a l'APDCAT qualsevol modificació en les dades del DPD (inclòs el nou nomenament) o de l'entitat.
Per el cas que una entitat vulgui comunicar únicament el cessament de la persona designada com a DPD haurà d'utilitzar el formulari de baixa.
Els formularis d'alta, modificació i baixa adjunts s'han de descarregar, i una vegada complimentats, s'han de signar electrònicament pel representant del responsable del tractament i tramitar mitjançant:
Per a administracions públiques catalanes, el seu sector públic o qualsevol altre ens que hagi de comunicar-se per mitjans electrònics amb els ens del sector públic català.
A través d'aquest tràmit es pot presentar qualsevol escrit que s'hagi de dirigir a l'Autoritat (resposta a requeriments d'informació, formulació d'al·legacions, etc.), en relació a una informació prèvia (IP), un procediment sancionador (PS) o un procediment de tutela de drets (PT).
Cal fer constar el número de l'expedient.
El responsable del tractament o, si escau, l'encarregat del tractament, poden dur a terme transferències internacionals de dades a empreses del mateix grup o unió d'empreses a tercers països mitjançant normes corporatives vinculants (BCR's) que s'han d'aprovar amb els requisits que estableix l'article 47 de l'RGPD.
Correspon a l'Autoritat Catalana de Protecció de Dades aprovar les normes corporatives vinculants, quan es tracti d'entitats inclosos en el seu àmbit d'actuació.
La sol·licitud s'ha de formalitzar mitjançant el formulari d'alta.
Un cop generat un document en format pdf amb la sol·licitud signada electrònicament, el podeu trametre, juntament amb la documentació adjunta a través d'ETRAM.
Quan es tracti de subjectes que no estiguin obligats a relacionar-se electrònicament amb les administracions públiques, també es pot fer mitjançant qualsevol dels altres mitjans a què es refereix l'article 16.4 de la Llei 30/2015, de l'1 d'octubre, de procediment administratiu comú de les administracions públiques.
El responsable del tractament ha de comunicar a l'Autoritat Catalana de Protecció de Dades les transferències internacionals de dades que duguin a terme en base a l'existència d'interessos legítims imperiosos perseguits pel responsable del tractament, d'acord amb el estableix el paràgraf segon de l'article 49.1 de l'RGPD.
Aquestes transferències no poden ser repetitives, només poden afectar un nombre limitat d'interessats i han d'anar precedides d'una avaluació de totes les circumstàncies concurrents de la qual en resulti que no han de prevaler els interessos, drets i llibertats de les persones afectades i que s'ofereixen garanties apropiades pel que fa a la protecció de dades de caràcter personal.
La sol·licitud s'ha de formalitzar mitjançant el formulari d'alta.
Un cop generat un document en format pdf amb la sol·licitud signada electrònicament, el podeu trametre, juntament amb la documentació adjunta a través d'eTRAM.
Quan es tracti de subjectes que no estiguin obligats a relacionar-se electrònicament amb les administracions públiques, també es pot fer mitjançant qualsevol dels altres mitjans a què es refereix l'article 16.4 de la Llei 39/2015, de l'1 d'octubre, de procediment administratiu comú de les administracions públiques.
Les entitats responsables de fitxers, incloses a l`àmbit d'actuació de l'APDCAT, poden sol·licitar un llistat en format EXCEL o XML amb la descripció completa dels fitxers que tenen inscrits al Registre de Protecció de Dades de Catalunya.
La petició s'ha de formalitzar mitjançant el següent tràmit:
Quan s'actuï en representació d'una entitat caldrà adjuntar còpia escanejada de la documentació acreditativa de la representació amb què s'actua o còpia escanejada de l'autorització de l'entitat que representa per formular l'esmentada sol·licitud i rebre la informació corresponent.
Per a administracions públiques catalanes, el seu sector públic o qualsevol altre ens que hagi de comunicar-se per mitjans electrònics amb els ens del sector públic català.
La seu electrònica de l'Autoritat Catalana de Protecció de Dades és l'espai virtual que permet accedir a la informació, els serveis i els tràmits que l'Autoritat posa a disposició dels ciutadans i de les entitats compreses en el seu àmbit d'actuació.
L'Autoritat Catalana de Protecció de Dades és la titular de la seu electrònica.
L'òrgan responsable de la gestió dels continguts, serveis i tràmits accessibles des d'aquesta seu és la Secretaria General de l'Autoritat.
El Reglament general de protecció de dades (RGPD) es va publicar al maig de 2016 i, tot i que va entrar en vigor el 24 de maig de 2016, es va començar a aplicar el 25 de maig de 2018.
El RGPD és una norma directament aplicable, que no requereix normes internes de transposició ni tampoc, en la majoria dels casos, normes de desenvolupament o d'aplicació.
Per això, els responsables i els encarregats del tractament han d'adequar el tractament de dades personals que realitzen a l'RGPD.
No obstant això, el RGPD permet que els estats membres pugin dictar normes que completin el Reglament en determinades matèries quan sigui necessari per raons de coherència i comprensió.
D'acord amb això s'ha aprovat una nova Llei orgànica de protecció de dades (LOPD) que inclou algunes precisions o desenvolupament de l'RGPD.
Amb l'entrada en vigor de Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), es deroga la Llei orgànica 15/1999, de 13 de desembre, de protecció de dades de caràcter personal (LOPD), tot i que segueixen essent aplicables els seus articles 23 i 24, mentre no siguin derogats, modificats o substituïts.
Per altra banda, mentre no es transposi a l'ordenament espanyol la Directiva (UE) 2016/680, relativa a la protecció de les persones físiques pel que fa al tractament de dades personals per part de les autoritats competents per a finalitats de prevenció, investigació, detecció o enjudiciament d'infraccions penals o d'execució de sancions penals, aquests tractaments es continuen regint per l'LOPD i les seves disposicions de desenvolupament.
Pel que fa al Reglament de desplegament de l'LOPD (RLOPD), aprovat pel Reial decret 1720/2007, de 21 de desembre, segueix vigent en tot allò que no s'oposi o resulti incompatible amb l'RGPD i l'LOPDGDD.
L'RGPD preveu expressament la possibilitat que en un estat hi pugui haver diverses autoritats de protecció de dades.
En qualsevol cas, l'RGPD no afecta l'àmbit d'actuació de l'APDCAT establert per l'EAC i la Llei 32/2010, si bé pot caldre adaptar aquesta llei a la nova regulació de les funcions de les autoritats de control.
En aquest àmbit, cal tenir en compte la Directiva (UE) 2016/680 del Parlament i del Consell, de 27 d'abril de 2016, relativa a la protecció de les persones físiques pel que fa al tractament de dades personals per part de les autoritats competents per a finalitats de prevenció, recerca, detecció o enjudiciament d'infraccions penals o d'execució de sancions penals, i a la lliure circulació d'aquestes dades i per la qual es deroga la Decisió marc 2008/977/JAI del Consell.
Els tractaments sotmesos a aquesta directiva es continuen regint per la Llei orgànica 15/1999, de 13 de desembre (LOPD), i en particular l'article 22, i les seves disposicions de desplegament, mentre no entri en vigor la norma que transposi al dret espanyol el que disposa la directiva esmentada (Disposició transitòria quarta de l' LOPDGDD).
Els estats membres de la Unió Europea havien de transposar aquesta directiva abans del 6 de maig de 2018.
Si heu exercit davant del responsable del tractament qualsevol dels drets que teniu i que us permeten controlar les vostres dades (accés, rectificació, supressió, oposició, limitació del tractament i portabilitat), i no heu rebut resposta o ha estat negativa en tot o en part, podeu presentar una reclamació davant l'Autoritat Catalana de Protecció de Dades.
Si s'han vulnerat altres drets o hi ha hagut actuacions contràries a la normativa de protecció de dades, podeu denunciar-ho a l'Autoritat.
Qualsevol persona que ha sofert danys i perjudicis, materials o immaterials, com a conseqüència d'una infracció de la normativa sobre protecció de dades, té dret a percebre una indemnització del responsable o de l'encarregat del tractament.
Si el responsable del dany o perjudici és una administració pública, la responsabilitat s'exigeix d'acord amb el règim de responsabilitat patrimonial previst a la Llei 40/2015, d'1 d'octubre, de règim jurídic del sector públic.
Si el responsable del dany és una entitat privada, la responsabilitat s'exigeix davant dels òrgans de la jurisdicció ordinària, és a dir, davant dels jutges i tribunals competents en l'ordre civil.
D'acord amb l'RGPD les dades només es poden comunicar fora de l'Espai Econòmic Europeu en els casos següents:
- Un instrument vinculant i exigible entre autoritats o organismes públics.
- Normes corporatives vinculants (BCR).Clàusules tipus de protecció de dades adoptades per:
- La Comissió amb procediment d'examen.
- L'Autoritat Catalana de Protecció de Dades, i aprovades per la Comissió mitjançant el procediment d'examen.
- Amb autorització de l'Autoritat Catalana de Protecció de Dades en base a:
- Disposicions que s'incorporin en acords vinculants entre organismes públics que incloguin drets exigibles.
- Un mecanisme de certificació que incorpori compromisos vinculants i exigibles.
Una dada personal és qualsevol informació sobre una persona física identificada o identificable (l'interessat).
S'ha de considerar persona física identificable qualsevol persona la identitat de la qual es pot determinar, directament o indirectament, en particular mitjançant un identificador.
Per exemple: un nom, un número d'identificació, dades de localització, un identificador en línia o un o diversos elements propis de la identitat física, fisiològica, genètica, psíquica, econòmica, cultural o social d'aquesta persona.
El Reglament general de protecció de dades (RGPD) regula les anomenades categories especials de dades, que són les que revelen l'origen ètnic o racial, les opinions polítiques, les conviccions religioses o filosòfiques o l'afiliació sindical.
Regula també el tractament de dades genètiques, dades biomètriques destinades a identificar de manera unívoca una persona física i dades relatives a la salut, a la vida sexual o a les orientacions sexuals d'una persona física.
Per poder tractar aquestes dades, hi ha de concórrer alguna de les circumstàncies que estableix l'article 9.2 de l'RGPD.
Quin és l'àmbit d'actuació de l'Autoritat Catalana de Protecció de Dades?
L'Autoritat Catalana de Protecció de Dades és l'autoritat de control competent respecte els tractaments dels quals siguin responsables o que gestionin:
Això inclou també els tractaments de dades personals que duguin a terme tercers amb dades de les quals disposin com a conseqüència d'un encàrrec del tractament fet per alguna d'aquestes entitats.
Dins d'aquest àmbit d'actuació correspon a l'Autoritat Catalana de Protecció de dades exercir la totalitat de les funcions que la normativa de protecció de dades atribueix a les autoritats de control, incloses les transferències internacionals de dades.
Convenis de col·laboració i acords d'encàrrec sense despesa formalitzats per l'Autoritat Catalana de Protecció de Dades.
Convenis de col·laboració i acords d'encàrrec sense despesa formalitzats per l'Autoritat Catalana de Protecció de Dades durant l'any 2019
Objecte: Conveni de col·laboració entre l'Autoritat Catalana de Protecció de Dades i l'Associació Intercol·legial de Col·legis Professionals de Catalunya.
Convenis de col·laboració i acords d'encàrrec sense despesa formalitzats per l'Autoritat Catalana de Protecció de Dades durant l'any 2015 (Resolució de 21 de març de 2016, DOGC núm. 7094 de 7.4.2016).
Objecte: Modificació del conveni de col·laboració entre l'Agència Tributària de Catalunya i l'Autoritat Catalana de Protecció de Dades en relació amb la recaptació per via executiva dels imports corresponents a deutes tributaris i no tributaris.
Convenis de col·laboració i acords d'encàrrec sense despesa formalitzats per l'Autoritat Catalana de Protecció de Dades durant l'any 2014 (Resolució de 16 de febrer de 2015, DOGC núm. 6823 de 4.3.2015).
Objecte: Conveni marc de col·laboració entre l'Autoritat Catalana de Protecció de Dades, l'Associació Catalana de Municipis i la Federació de Municipis de Catalunya amb la finalitat d'assolir un millor coneixement i compliment de la legislació vigent en matèria de protecció de dades i promoure l'adopció de pràctiques respectuoses amb aquest dret.
Convenis de col·laboració i acords d'encàrrec sense despesa formalitzats per l'Autoritat Catalana de Protecció de Dades durant l'any 2006.
Objecte: Conveni de col·laboració entre l'Autoritat Catalana de Protecció de Dades i el Síndic de Greuges de Catalunya.
Era plantilha de personau de l'Autoritat Catalana d'Emparament de Donades ei era següenta:
Era relacion des lòcs aucupadi per personau adscrit pes adjudicataris de contractes signadi damb l'Autoritat Catalana d'Emparament de Donades que, en vertut deth contracte, amien a tèrme ua activitat, un servici o ua òbra damb caractèr permanent enes dependéncies de l'Autoritat ei era següenta:
La relació de llocs de treball de l'Autoritat Catalana de Protecció de Dades està formada per un alt càrrec i per la relació de llocs de funcionaris i laborals que es relacionen a continuació:
La plantilla de personal de l'Autoritat Catalana de Protecció de Dades és la següent:
La relació dels llocs ocupats per personal adscrit pels adjudicataris de contractes signats amb l'Autoritat Catalana de Protecció de Dades que, en virtut del contracte, duen a terme una activitat, un servei o una obra amb caràcter permanent en les dependències de l'Autoritat és la següent:
Actualment, l'Autoritat Catalana de Protecció de Dades no té de cap contracte temporal ni d'interinatge que no estigui vinculat a un lloc de treball de la relació de llocs de treball.
Aquest tràmit us permet exercir el vostre dret d'accés a la informació pública -tant a títol individual com en nom i representació de qualsevol persona jurídica legalment constituïda- de què disposa aquests ens.
Podeu presentar la sol·licitud per qualsevol mitjà que permeti tenir constància de la vostra identitat, la informació sol·licitada, una adreça de contacte (preferentment electrònica) a efectes de comunicacions i la forma en què preferiu accedir a la informació sol·licitada.
Tot i que no cal que motiveu la vostra sol·licitud ni que hi tingueu un interès personal, si exposeu els motius pels quals sol·liciteu l'accés a la informació es tindran en compte a l'hora de resoldre la vostra sol·licitud.
El dret d'accés a la informació pública es pot exercir a partir dels 16 anys i només es pot denegar o restringir si el coneixement o la divulgació de la informació comporta un perjudici per a la seguretat pública; la investigació o la sanció de les infraccions penals, administratives o disciplinàries; el secret o la confidencialitat en els procediments tramitats per l'Administració pública, si el secret o la confidencialitat els estableix una norma amb rang de llei; el principi d'igualtat de les parts en els processos judicials o la tutela judicial efectiva; els drets dels menors d'edat; la intimitat i els altres drets privats legítims o per al secret professional i els drets de propietat intel·lectual i industrial.
Si es tracta d'informació que conté dades personals, s'hi pot donar accés amb la prèvia ponderació raonada de l'interès públic en la divulgació i els drets de les persones afectades.
L'Autoritat Catalana de Protecció de Dades ofereix un servei d'atenció al públic al qual es pot adreçar qualsevol persona o entitat per sol·licitar informació, fer constar una queixa o consultar dubtes en relació amb l'aplicació de la legislació de protecció de dades de caràcter personal.
Des d'aquest servei s'informa també dels cursos, les conferències, les jornades, els seminaris i altres activitats formatives i divulgatives que organitza l'Autoritat o en les quals participa.
Les persones que vulgueu rebre directament aquest tipus d'informació podeu sol·licitar que se us inclogui en una llista de distribució creada amb aquesta finalitat, emplenant aquest formulari.
Podeu contactar amb aquest servei:
El registre s'haurà de realitzar a través de la seu electrònica.
Com es tracten les vostres dades personals?
Responsable del tractament: Autoritat Catalana de Protecció de Dades (C/ Rosselló, 214, Esc.
Delegat de protecció de dades: [EMAIL] C/ Rosselló, 214, Esc.
Base jurídica: Missió realitzada en interès públic.
Drets de les persones: Podeu accedir a les vostres dades, sol·licitar-ne la rectificació o supressió, oposar-vos al tractament i sol·licitar-ne la limitació, enviant la vostra sol·licitud a l'adreça de l'APDCAT o mitjançant la seva seu electrònica [URL].
Termini de conservació de les dades: Les dades se suprimiran un cop resolta la consulta.
Reclamació: Podeu presentar una reclamació adreçada a l'APDCAT, mitjançant la seu electrònica de l'Autoritat [URL] o per mitjans no electrònics.
Núria de Gispert lliura un guardó al representant d'Infoself Girona SL, distingit amb un accèssit
Núria de Gispert lliura el premi als representants de l'empresa SISinf SL
M. Àngels Barbarà, directora de l'APDCAT i Sr.
Giovanni Buttarelli, supervisor europeu adjunt de Protecció de Dades
L'Autoritat Catalana de Protecció de Dades ha convocat la primera edició del Premi de Protecció de Dades en el Disseny.
Els premis han estat lliurats en un acte celebrat en el Parlament de Catalunya i presidit per la Molt Hble.
El jurat, presidit per la directora de l'Autoritat Catalana de Protecció de Dades (APDCAT), la Sra.
M. Àngels Barbarà, ha atorgat el primer Premi Protecció de Dades en el Disseny al projecte TESIShce, de l'empresaSisinf, amb seu a Sabadell, dedicada al software de gestió per a clíniques i hospitals, així com un guardó al projecte iEducació de l'empresaInfoself Girona SL, dedicada al sector de les noves tecnologies de la Informació i de les Comunicacions (TIC), que va ser distingida amb un accèssit.
El projecte TESIShce de l'empresa SISinf SL és una solució per a la gestió assistencial de la història clínica electrònica per a centres mitjans i grans, integrada a l'HC3 (història clínica compartida a Catalunya).
Incorpora un sistema d'accés basat en usuaris/perfils, que en permet la traçabilitat i especialment un sistema perquè els pacients puguin determinar el nivell de protecció de la seva informació, ja sigui perquè reben avisos quan un professional accedeix a la seva història clínica o perquè poden decidir qui pot accedir a aquestes dades.
El projecte iEducació, de l'empresa Infoself Girona, és una intranet per a la gestió acadèmica i de recursos de centres docents i per a la comunicació entre personal docent, alumnes, pares d'alumnes i centre.
L'APDCAT ha convocat per primer cop aquest premi en el marc de la commemoració del desè aniversari de la posada en funcionament de l'entitat.
L'acte de lliurament dels premis es va fer en el decurs de la jornada 'La reforma de la normativa europea de protecció de dades', organitzada per l'APDCAT coincidint amb la celebració del desè aniversari de la posada en funcionament de l'entitat.
El supervisor europeu adjunt de protecció de dades, el Sr Giovanni Buttarelli, va fer una conferència sobre la reforma de la normativa europea de protecció de dades i la importància de la privacy by design.
Les empreses que també van presentar els seus projectes per optar al Premi Protecció de Dades en el Disseny 2013 son:
Des de l'APDCAT felicitem als premiats en l'edició de 2013 i agraïm totes les candidatures presentades.